**3 Sadržaj jedinice građe**

**SADRŽAJ**

3.1 Organizacija i plan sređivanja…………………………………………………3

3.2 Oblik sadržaja………………………………………………………………… 4

3.3 Obilježje sadržaja…………………………………………………………….. 5

3.4 Jezik………………………………………………………………………….. 5

3.5 Napomena o jeziku…………………………………………………………… 6

3.6 Pismo…………………………………………………………………………. 8

3.7 Napomena o pismu…………………………………………………………….9

3.8 Ilustracije…………………………………………………………………….. 10

3.9 Napomena o ilustracijama…………………………………………………… 13

3.10 Boja…………………………………………………………………………. 14

3.11 Napomena o boji…………………………………………………………….. 17

3.12 Format prikaza slike………………………………………………………… 19

3.13 Zvuk………………………………………………………………………… 20

3.14 Trajanje……………………………………………………………………… 20

3.15 Napomena o trajanju………………………………………………………… 23

3.16 Glazbeni format ……………………………………………………………. 24

3.17 Napomena o glazbenom formatu……………………………………………. 25

3.18 Način izvedbe ………………………………………………………………. 26

3.19 Mjerilo………………………………………………………………………. 27

3.20 Kartografska projekcija………………………………………………………31

3.21 Koordinate………………………………………………………………….. 32

3.22 Geografska dužina i geografska širina………………………………………. 33

3.23 Geografska dužina………………………………………………………….. 34

3.24 Geografska širina……………………………………………………………. 35

3.25 Rektascenzija i deklinacija………………………………………………… 37

3.26 Rektascenzija……………………………………………………………….. 38

3.27 Deklinacija ………………………………………………………………… 38

3.28 Ravnodnevica………………………………………………………………. 39

3.29 Napomena o sadržaju karte…………………………………………………. 41

**3.1 Organizacija i plan sređivanja**

Organizacija i plan sređivanja je izraz ili tekst koji označava sadašnji i/ili planirani sustav organizacije zbirne jedinice građe.

**Cilj:**

* omogućiti korisnicima da razumiju odnos zbirne jedinice građe i njezinih dijelova;
* omogućiti korisnicima da istraže sadržaj zbirne jedinice građe.

**3.1.1 Izvor podataka o organizaciji i planu sređivanja**

Izvor podataka je bilo koji pouzdani izvor.

**3.1.2 Način navođenja organizacije i plana sređivanja**

Navodi se tekst koji označava pojedinosti plana sređivanja.

Za opća načela oblikovanja teksta u kataložnom opisu vidi A 9.3 Slobodno oblikovani tekst.

**Primjeri**

Zbirka je sređena redom inventarnih brojeva dodijeljenih jedinicama gradiva u Arhivu Instituta za historiju radničkog pokreta (IHRPH).

Zbirka je podijeljena u dvije skupine, određene kronološki: starija pripada periodu do 1881., nazvana kao serija Pukovnijski ili Granični građevni uredi, i mlađa skupina ili serija od 1881. do 1944. nazvana kao serija Građevni kotari. Unutar ove podjele nacrti su raščlanjeni po vrstama objekata i zatim po općinama koje pripadaju imenovanom građevnom kotaru. Opis svake inventarne jedinice sadrži naslov i broj nacrta, ime sastavljača, mjerilo, mjesto nastanka, godinu, vrstu materijala i napomenu.

**3.2 Oblik sadržaja**

Oblik sadržaja je izraz koji označava sustav znakova u kojemu je izražen intelektualni ili umjetnički sadržaj jedinice građe.

**Cilj:**

* omogućiti korisnicima da razlikuju jedinice građe istog ili sličnog sadržaja izraženog u različitim sustavima znakova (npr. roman i njegovu filmsku adaptaciju);
* omogućiti korisnicima da odaberu jednu ili više jedinica građe koje smatraju najprikladnijima s obzirom na način izražavanja sadržaja.

**3.2.1 Izvor podataka o obliku sadržaja**

Izvor podataka je jedinica građe.

Za serijsku jedinicu građe izvor podataka su svi sveščići ili dijelovi.

**3.2.2 Način navođenja oblika sadržaja**

Navodi se jedan ili više odgovarajućih izraza (vidi Dodatak ...).

**3.2.3 Jedinica građe s mješovitim oblikom sadržaja**

Za jedinicu građe s mješovitim oblikom sadržaja u kojoj jedan oblik sadržaja prevladava, dok su drugi oblici zanemarivi ili sporedni (npr. tiskana knjiga s nekoliko ilustracija ili snimljena glazba s nekoliko izgovorenih riječi), oblici sadržaja koji nisu prevladavajući mogu se izostaviti.

Za jedinicu građe s mješovitim oblikom sadržaja u kojoj niti jedna vrsta sadržaja ne prevladava, odnosno svi su dijelovi jednako istaknuti ili važni, upotrebljava se izraz viševrsni oblici sadržaja. Pojedini oblici sadržaja mogu se iskazati u zasebnom kataložnom opisu dijelova kad se takav opis smatra značajnim za korisnike kataloga.

**3.3 Obilježje sadržaja**

Obilježje sadržaja je izraz koji pobliže određuje oblik sadržaja s obzirom na vrstu, dimenzionalnost i osjetilnu narav jedinice građe te prisutnost pokreta u jedinici građe.

**Cilj:** Pružiti dodatne informacije o obliku sadržaja jedinice građe koje se smatraju značajnima za korisnike kataloga

**3.3.1 Izvor podataka o obilježju sadržaja**

Izvor podataka je jedinica građe.

Za serijsku jedinicu građe izvor podataka su svi sveščići ili dijelovi.

**3.3.2 Način navođenja obilježja sadržaja**

Navodi se jedan ili više odgovarajućih izraza (vidi Dodatak ...).

Koristi se onoliko izraza koliko je potrebno da se proširi ili dodatno pojasni oblik sadržaja.

**3.4 Jezik**

Jezik je izraz koji označava jezik ili jezike kojima je izražen sadržaj ili dio sadržaja jedinice građe.

**Opseg:** Obuhvaća natpise i titlove.

**Cilj:**

* omogućiti korisnicima da razumiju kulturni i povijesni kontekst nastanka jedinice građe;
* omogućiti korisnicima da razlikuju jedinice građe identičnog sadržaja na različitim jezicima;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na jezik.

**Napomena:** Vidi i 3.5 Napomena o jeziku.

**3.4.1 Izvor podataka o jeziku**

Izvor podataka je jedinica građe.

Za serijsku jedinicu građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.4.2 Uvjeti navođenja jezika**

Jezik jedinice građe navodi se u kataložnom opisu kad se ne može odrediti iz ostalih elemenata opisa i kad se smatra značajnim za korisnike kataloga.

**3.4.3 Način navođenja jezika**

Navodi se izraz koji označava jezik sadržaja ili dijela sadržaja jedinice građe. Preporučuje se uporaba nadziranog rječnika.

**Primjeri**

latinski

češki

**3.5 Napomena o jeziku**

Napomena o jeziku je izraz ili tekst koji označava pojedinosti o jeziku ili jezicima kojima je izražen sadržaj ili dio sadržaja jedinice građe.

**Opseg:** Uključuje podatke o promjeni jezika neomeđene ili višedijelne omeđene jedinice građe.

**Cilj:** Pružiti dodatne informacije o jeziku jedinice građe koje se smatraju značajnima za korisnike kataloga.

**3.5.1 Izvor podataka za napomenu o jeziku**

Izvor podataka je jedinica građe.

Za serijsku jedinicu građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.5.2 Način navođenja napomene o jeziku**

Navodi se izraz ili tekst koji označava pojedinosti o jeziku ili jezicima kojima je iskazan sadržaj ili dio sadržaja jedinice građe.

Za opća načela oblikovanja teksta u kataložnom opisu vidi A 9.3 Slobodno oblikovani tekst.

Pojedinosti o načinu na koji su dijelovi teksta na različitim jezicima raspoređeni u tiskanom ili rukopisnom svesku ili na listovima (npr. usporedo, uvezani u međusobno obrnutom smjeru itd.) može se navesti u elementu 5.13 Izgled stranice.

**Primjeri**

Sažeci na engleskom

*Objašnjenje: Odnosi se na tekst na hrvatskom jeziku.*

Komentari na hrvatskom

*Objašnjenje: Odnosi se na tekst na latinskom jeziku.*

Sv. 2 na talijanskom i njemačkom

**3.6 Pismo**

Pismo je izraz koji označava sustav grafičkih znakova kojim je zabilježen sadržaj ili dio sadržaja jedinice građe.

**Opseg:** Obuhvaća glazbenu i plesnu notaciju i sustave grafičkih znakova za slijepe i slabovidne osobe.

**Cilj:**

* omogućiti korisnicima da razumiju kulturni i povijesni kontekst nastanka jedinice građe;
* omogućiti korisnicima da razlikuju jedinice građe identičnog sadržaja na različitim pismima;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na pismo.

**Napomena:** Vidi i 3.7 Napomena o pismu.

**3.6.1 Izvor podataka o pismu**

Izvor podataka je jedinica građe.

Za serijsku jedinicu građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.6.2 Uvjeti navođenja pisma**

Pismo se navodi kad je sadržaj ili dio sadržaja jedinice građe iskazan na nelatiničkom pismu koje je u kataložnom opisu transliterirano na latinicu.

Pismo se **ne navodi**:

* kad je sadržaj jedinice građe u cjelini na jeziku koji se redovito služi nelatiničkim pismom;
* u opisu dvojezičnog ili višejezičnog rječnika kad se jedan od jezika redovito služi nelatiničkim pismom, a drugi redovito latinicom.

**3.6.3 Način navođenja pisma**

Navodi se odgovarajući izraz koji označava pismo ili pisma jedinice građe ili njezinog dijela. Preporučuje se uporaba nadziranog rječnika.

**Primjeri**

latinica

ćirilica

*Objašnjenje: Sadržaj jedinice građe je zabilježen na dva pisma (latinici i ćirilici).*

kurzivna gotica

**3.7 Napomena o pismu**

Napomena o pismu je izraz ili tekst koji označava pojedinosti o pismu kojim je izražen sadržaj ili dio sadržaja jedinice građe.

**Opseg:** Uključuje podatke o promjeni pisma neomeđene ili višedijelne omeđene jedinice građe.

**Cilj:** Pružiti dodatne informacije o pismu jedinice građe koje se smatraju značajnima za korisnike kataloga.

**3.7.1 Izvor podataka za napomenu o pismu**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.7.2 Način navođenja napomene o pismu**

Navodi se izraz ili tekst koji označava pojedinosti o pismu ili pismima kojima je zabilježen sadržaj ili dio sadržaja jedinice građe.

Za opća načela oblikovanja teksta u kataložnom opisu vidi A 9.3 Slobodno oblikovani tekst.

Pojedinosti o načinu na koji su dijelovi teksta na različitim pismimaraspoređeni u tiskanom ili rukopisnom svesku ili na listovima (npr. usporedo, uvezani u međusobno obrnutom smjeru itd.) može se navesti u elementu 5.13 Izgled stranice.

**Primjeri**

Stvarni naslov na latinici

*Objašnjenje: Odnosi se na tekst pisan brajicom.*

Hrvatski tekst pisan glagoljicom i bosančicom, njemački goticom

Do br. 12(1987) tekst na latinici i ćirilici.

**3.8 Ilustracije**

Ilustracije su izraz koji označava sadrži li jedinica građe slikovne, dijagramske ili druge grafičke prikaze (crteže, fotografije, grafikone itd.) vezane uz tekst te identificira broj i/ili vrstu takvih prikaza.

**Opseg:**

Ilustracijama se ne smatraju:

* knjižne ilustracije izvan knjižnog bloka (npr. na omotu, ovitku ili spojnim listovima);
* knjižne ilustracije na stranicama ili listovima s tablama, zemljopisnim kartama itd.;
* tablice koje sadrže samo riječi ili brojčane podatke;
* manje ilustracije i ukrasi koji nemaju sadržajne veze s tekstom jedinice građe (npr. vinjete, ukrašeni inicijali itd.).

**Cilj:**

* omogućiti korisnicima da razlikuju ilustrirane jedinice građe od jedinica koje ne sadrže ilustracije;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na prisutnost i/ili vrstu ilustracija.

**Napomene:**

Za bilježenje odnosa između ilustrirane jedinice građe i ilustratora vidi ...

Za bilježenje odnosa između ilustracije kao zasebne jedinice kataložnog opisa i teksta na koji se ilustracija odnosi vidi ...

Vidi i 3.9 Napomena o ilustracijama.

**3.8.1 Izvor podataka o ilustracijama**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.8.2 Uvjeti navođenja ilustracija**

Podatak o ilustracijama **ne navodi se** za jedinice građe čiji se sadržaj sastoji samo ili pretežno od slika, npr. slikovnice, stripove, zemljopisne atlase itd.

Za vrste građe koje se smatraju slikom vidi Dodatak ....

**3.8.3 Način navođenja ilustracija**

Kad jedinica građe sadrži ilustracije, navodi se izraz *ilustracije*.

Podatak o vrsti ilustracija (npr. zemljopisne karte, faksimili, tablice itd.) može se također navesti kad se smatra značajnim za korisnike kataloga.

Kad navedena vrsta ili vrste predstavljaju jedine ilustracije koje jedinica građe sadrži, izraz *ilustracije* se izostavlja. Navodi se samo vrsta ili vrste ilustracija.

**Primjeri**

ilustracije

faksimili

*Objašnjenje: Jedinica građe sadrži raznovrsne ilustracije, među kojima i faksimile.*

genealoške tablice

*Objašnjenje: Jedinica građe sadrži jednu vrstu ilustracija (genealoške tablice).*

faksimili

fotografije

*Objašnjenje: Jedinica građe sadrži dvije vrste ilustracija (faksimile i fotografije).*

**3.8.4 Broj ilustracija**

Broj ilustracija i/ili pojedinih vrsta ilustracija može se navesti kad se smatra značajnim za korisnike kataloga.

**Primjeri**

23 ilustracije

*Objašnjenje: Jedinica građe sadrži 23 raznovrsne ilustracije.*

ilustracije

20 faksimila

*Objašnjenje: Jedinica građe sadrži raznovrsne ilustracije, među kojima i 20 faksimila.*

fotografije

2 zemljopisne karte

*Objašnjenje: Jedinica građe sadrži niz fotografija i 2 zemljopisne karte. Ne sadrži druge vrste ilustracija.*

10 fotografija

2 zemljopisne karte

*Objašnjenje: Jedinica građe sadrži 10 fotografija i 2 zemljopisne karte. Ne sadrži druge ilustracije*.

**3.8.5 Ilustracije na slobodno priloženim listovima**

Kad se ilustracije unutar sveska nalaze na slobodno priloženim ili uloženim listovima, prisutnost ilustracija se navodi ako su ti listovi uračunati u ukupnu paginaciju.

**3.9 Napomena o ilustracijama**

Napomena o ilustracijama je izraz ili tekst koji označava pojedinosti o prisutnosti, vrsti i/ili broju ilustracija u jedinici građe.

**Opseg:** Uključuje podatke o promjeni ilustrativnog sadržaja u neomeđenoj ili višedijelnoj omeđenoj jedinici građe.

**Cilj:** Pružiti dodatne informacije o ilustracijama jedinice građe koje se smatraju značajnima za korisnike kataloga.

**3.9.1 Izvor podataka za napomenu o ilustracijama**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.9.2 Način navođenja napomene o ilustracijama**

Navodi se izraz ili tekst koji označava pojedinosti o prisutnosti, vrsti i/ili broju ilustracija u jedinici građe.

Za opća načela oblikovanja teksta napomene vidi A 9.3 Slobodno oblikovani tekst.

**Primjeri**

Ručno obojene ilustracije

**3.10 Boja**

Boja je izraz koji označava prisutnost boje u jedinici građe i identificira vrstu boje.

**Opseg:** Bojom jedinice građe ne smatra se boja njezinih sporednih dijelova poput omota, ovitka, okvira itd.

**Cilj:**

* omogućiti korisnicima da razumiju izgled jedinice građe;
* omogućiti korisnicima da razlikuju jedinice građe u bojama od onih koje ne sadrže boju;
* omogućiti korisnicima da pronađu i odaberu jedinicu građe na temelju boje.

**Napomena:** Vidi i 3.11 Napomena o boji.

**3.10.1 Izvor podataka o boji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.10.2 Način navođenja boje**

Za jedinice građe koje ne sadrže boju, uključujući jedinice građe u tonovima sive, navodi se izraz *crno-bijelo*.

Za jedinice građe koje sadrže boju navodi se izraz *u bojama* i/ili nazivi najviše triju boja. Kod navođenja boja preporučuje se uporaba nadziranog rječnika.

Za jedinice građe koje su naizmjence u bojama i crno-bijele navode se oba izraza. Redoslijed navođenja ovisi o procjeni katalogizatora. Pojedinosti se mogu navesti u napomeni (vidi 3.10 Napomena o boji).

**Primjeri**

crno-bijelo

*Objašnjenje: Odnosi se na crno-bijeli film*.

crno-bijelo

u bojama

*Objašnjenje: Odnosi se na tekst koji pretežno sadrži crno-bijele ilustracije, ali i ilustracije u bojama. Prisutnost ilustracija zabilježena je u elementu Ilustracije.*

crveno

crno

*Objašnjenje: Odnosi se na crveno-crni plakat.*

**3.10.3 Naknadno obojene jedinice građe**

Za crno-bijele slike (grafike, fotografije, filmove, dijapozitive itd.) koje su naknadno obojene navodi se izraz u bojama i/ili nazivi najviše triju boja.

Za artefakte kod kojih je bojenjem izmijenjen izvorni izgled materijala navodi se izraz *obojeno*. Mogu se dodati nazivi najviše triju boja.

Pojedinosti se mogu navesti u napomeni (vidi 3.11 Napomena o boji).

**Primjeri**

u bojama

*Objašnjenje: Odnosi se na obojeni crno-bijeli film.*

sepija

*Objašnjenje: Odnosi se na obojenu crno-bijelu fotografiju.*

obojeno

tamnocrveno

*Objašnjenje: Odnosi se na stolić od obojenog furnira.*

**3.11 Napomena o boji**

Napomena o boji je izraz ili tekst koji označava pojedinosti o prisutnosti i/ili vrsti boje u jedinici građe.

**Opseg:** Uključuje podatke o promjeni vrste ili prisutnosti boje u neomeđenoj ili višedijelnoj omeđenoj jedinici građe.

**Cilj:** Pružiti dodatne informacije o boji jedinice građe koje se smatraju značajnima za korisnike kataloga.

**3.11.1 Izvor podataka za napomenu o boji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuću jedinicu građe izvor podataka su sve iteracije.

**3.11.2 Način navođenja napomene o boji**

Navodi se izraz ili tekst koji označava pojedinosti o boji jedinice građe.

Za opća načela oblikovanja teksta napomene vidi A 9.3 Slobodno oblikovani tekst.

**Primjeri**

Sv. 3 sadrži ilustracije u boji.

Crteži u bojama, fotografije crno-bijele

Inicijali tiskani u crvenoj boji

Crni tekst na žutoj pozadini

Smeđe-žuti tonovi na crnoj podlozi

Prevladavajuća crna ploha, bijele plohe bočno

Žućkasta guipure čipka s podloženim svijetloplavim svilenim atlasom

*Objašnjenje: Može se navesti i kao Napomena o materijalu.*

Bojom postignuta imitacija mahagonija

*Objašnjenje: U elementu Materijal zabilježeno je* furnir*. U elementu Boja zabilježeno je* obojeno*.*

Uvodna špica crno-bijela

*Objašnjenje: Odnosi se na film u boji.*

Naknadno obojeno

*Objašnjenje: Odnosi se na izvorno crno-bijelu fotografiju. U elementu Boja zabilježeno je* sepija*.*

Tonirano

*Objašnjenje: Odnosi se na izvorno crno-bijeli film. U elementu Boja zabilježeno je* zelena*.*

**3.12 Format prikaza slike**

Format prikaza slike je izraz koji označava brojčani omjer širine i visine slike.

**Opseg:** Format prikaza slike odnosi se na format u kojemu je jedinica građe izvorno zamišljena i proizvedena (snimljena, digitalizirana itd.).

**Cilj:**

* omogućiti korisnicima da razumiju izgled jedinice građe;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na format prikaza.

**3.12.1 Izvor podataka za format prikaza slike**

Izvor podataka je jedinica građe.

**3.12.2 Način navođenja formata prikaza slike**

Navodi se brojčani omjer širine i visine u obliku x:1.

Formati prikaza koji se na jedinici građe javljaju u drugačijem obliku (npr. 16:9, *widescreen* itd.) prevode se u oblik x:1. Za pojedinosti vidi Dodatak ...

**Primjeri**

2.76:1

1.33:1

1.85:1

*Objašnjenje: Odnosi se na film u kojemu je kombinirano više formata prikaza.*

**3.13 Zvuk**

Zvuk je izraz koji označava prisutnost zvuka u jedinici građe.

**Cilj:** Omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na prisutnost zvuka.

**3.13.1 Izvor podataka o zvuku**

Izvor podataka je jedinica građe.

**3.13.2 Uvjeti navođenja zvuka**

Podatak o zvuku **ne navodi se** za jedinice građe čiji se sadržaj sastoji samo ili pretežno od glazbe, zvuka ili izgovorene riječi (npr. glazbeni albumi, zvučne knjige, podcasti itd.).

Za vrste građe koje se smatraju glazbom, izgovorenom riječju ili zvukom vidi Dodatak ...

**3.13.3 Način navođenja zvuka**

Navode se izrazi *sa zvukom* ili *bez zvuka*.

**3.14 Trajanje**

Trajanje je izraz koji označava vrijeme potrebno za izvedbu ili reprodukciju sadržaja jedinice građe.

**Opseg:** Uključuje predviđeno trajanje stolnih društvenih igara.

**Cilj:**

* omogućiti korisnicima da razumiju opseg jedinice građe;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na trajanje.

**Napomena:** Vidi i 3.15 Napomena o trajanju.

**3.14.1 Izvor podataka o trajanju**

Izvor podataka je jedinica građe.

**3.14.2 Način navođenja trajanja**

Kad je podatak o trajanju zabilježen na jedinici građe (npr. na spremnici optičkog diska), preuzima se u kataložni opis onako kako se javlja na jedinici građe. Vidi i 3.14.3 Jedinica građe s nepotpunim ili netočnim podatkom o trajanju.

Kad podatak o trajanju nije zabilježen na jedinici građe, može se utvrditi kad se smatra značajnim za korisnike kataloga. Vidi i 3.14.4 Jedinica građe bez podatka o trajanju.

Vrijeme trajanja iskazuje se uobičajenim oznakama za mjerne jedinice vremena.

Iza oznake za mjernu jedinicu ne navodi se točka.

Podaci izraženi u različitim mjernim jedinicama odvajaju se zarezom.

**Primjeri**

192 min

4 min, 20 s

**3.14.2.1 Trajanje skupnih jedinica građe**

Kad se skupna jedinica građe sastoji od više istovrsnih fizičkih ili logičkih jedinica, a na jedinici građe se javlja **podatak o ukupnom trajanju**, taj se podatak navodi u kataložnom opisu. Podaci o trajanju pojedinih jedinica mogu se navesti u zasebnom kataložnom opisu ili u napomeni (vidi 3.15 Napomena o trajanju).

**Primjeri**

57 min

*Objašnjenje: Odnosi se na trajanje glazbenog albuma koji sadržava 14 skladbi. Na albumu je naveden podatak o ukupnom trajanju i podaci o trajanju pojedinih skladbi.*

Kad se skupna jedinica građe sastoji od više istovrsnih fizičkih ili logičkih jedinica, a svaka ima **svoj podatak o trajanju**, podatak o ukupnom trajanju se izostavlja, a podaci o trajanju pojedinih jedinica navode se u zasebnom kataložnom opisu.

Kad se za pojedine jedinice ne izrađuje zaseban kataložni opis, postupa se na jedan od sljedećih načina:

* zbroji se trajanje pojedinih jedinica i podatak o ukupnom trajanju navede u uglatoj zagradi;
* kad je na jedinici građe zabilježen podatak o trajanju pojedinih logičkih jedinica, podatak o ukupnom trajanju se izostavlja, a trajanje pojedinih logičkih jedinica navodi se u napomeni (vidi 3.15 Napomena o trajanju);
* kad je na jedinici građe zabilježen podatak o trajanju pojedinih fizičkoj jedinica podaci o trajanju pojedinih fizičkih jedinica navode se odvojeni zarezom.

**Primjeri**

25, 30, 27 min

*Objašnjenje: Odnosi se na trajanje magnetofonske vrpce koja se sastoji od 3 koluta.*

[43] min

*Objašnjenje: Odnosi se na trajanje glazbenog albuma koji sadržava 12 skladbi. Na albumu su navedeni podaci o trajanju pojedinih skladbi.*

**3.14.3 Jedinica građe s nepotpunim ili netočnim podatkom o trajanju**

Kad stvarno vrijeme trajanja ne odgovara podatku navedenom na jedinici građe, u kataložnom se opisu navodi podatak o stvarnom trajanju. Na netočnost podatka koji se javlja na jedinici građe može se upozoriti u napomeni (vidi 3.15 Napomena o trajanju).

**3.14.4 Jedinica građe bez podatka o trajanju**

Kad se podatak o trajanju ne javlja na jedinici građe, može se utvrditi kad se smatra značajnim za korisnike kataloga.

Kad se vrijeme trajanja može utvrditi samo približno, ispred podatka o trajanju navodi se kratica *ca* (bez točke).

**Primjer**

ca 45 min

Kad nije moguće utvrditi ni točno ni približno trajanje, podatak o trajanju se izostavlja.

**3.15 Napomena o trajanju**

Napomena o trajanju je izraz ili tekst koji označava pojedinosti o trajanju jedinice građe.

**Cilj:** Pružiti dodatne informacije o trajanju jedinice građe koje se smatraju značajnima za korisnike kataloga.

**3.15.1 Izvor podataka za napomenu o trajanju**

Izvor podataka je jedinica građe.

**3.15.2 Način navođenja napomene o trajanju**

Navodi se izraz ili tekst koji označava pojedinosti o trajanju jedinice građe.

Za opća načela oblikovanja teksta napomene vidi A 9.3 Slobodno oblikovani tekst.

**Primjeri**

Svaki kolut traje ca 20 min.

*Objašnjenje: Odnosi se na film od 3 koluta.*

Trajanje pojedinih ploča: 61, 52, 58 min

*Objašnjenje: Odnosi se na komplet koji se sastoji od tri gramofonske ploče. Ukupno trajanje zabilježeno je u elementu Trajanje.*

Na spremnici navedeno trajanje od 142 min.

*Objašnjenje: Stvarno trajanje je 124 min.*

Strana A 35 min, strana B 28 min

**3.16 Glazbeni format**

Glazbeni format je izraz koji označava oblik notnog zapisa.

**Cilj:**

* omogućiti korisnicima da razlikuju oblike notnog zapisa iste skladbe;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na glazbeni format.

**Napomena:** Vidi i 3.17 Napomena o glazbenom formatu.

**3.16.1 Izvor podataka o glazbenom formatu**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.16.2 Uvjeti navođenja glazbenog formata**

Glazbeni format se **ne navodi**:

* za skladbe pisane za solo instrument ili instrumente na kojima se svira u nizu;
* za skladbe za jedan glas;
* za skladbe za jedan glas i jedan prateći instrument.

**3.16.3 Način navođenja glazbenog formata**

Navodi se izraz koji označava glazbeni format jedinice građe. Preporučuje se uporaba nadziranog rječnika.

**Primjeri**

partitura

vokalna dionica

tabulatura

dionica za harfu

**3.17 Napomena o glazbenom formatu**

Napomena o glazbenom formatu je izraz ili tekst koji označava pojedinosti o glazbenom formatu jedinice građe.

**Cilj:** Pružiti dodatne informacije o glazbenom formatu jedinice građe koje se smatraju značajnima za korisnike kataloga.

**3.17.1 Izvor podataka za napomenu o glazbenom formatu**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.17.2 Način navođenja napomene o glazbenom formatu**

Navodi se izraz ili tekst koji označava pojedinosti o glazbenom formatu jedinice građe.

Za opća načela oblikovanja teksta napomene vidi A 9.3 Slobodno oblikovani tekst.

Pojedinosti o načinu na koji su dijelovi notnog zapisa u različitim formatima raspoređeni u tiskanom ili rukopisnom svesku ili na listovima (npr. uvezani u međusobno obrnutom smjeru, na suprotnim stranicama itd.) može se navesti u elementu 5.13 Izgled stranice.

**Primjeri**

Sadrži i 11 dionica.

*Objašnjenje: U elementu Glazbeni format zabilježeno je partitura.*

**3.18 Način izvedbe**

Način izvedbe je izraz koji označava glazbeni instrument ili glas koji izvodi glazbeni sadržaj jedinice građe.

**Cilj:**

* omogućiti korisnicima da razlikuju jedinice građe istog glazbenog sadržaja u različitim izvedbama;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na način izvedbe.

**3.18.1 Izvor podataka o načinu izvedbe**

Izvor podataka je jedinica građe.

**3.18.2 Uvjeti navođenja načina izvedbe**

Način izvedbe se navodi kad se razlikuje od načina koji je zabilježen u jedinstvenom stvarnom naslovu glazbenog djela.

Način izvedbe **ne navodi se** za jedinice građe čiji glazbeni sadržaj izvodi orkestar, glazbeni sastav itd.

**3.18.3 Način navođenja načina izvedbe**

Navodi se izraz koji označava jedan ili više glazbenih instrumenata ili glasova koji izvode glazbeni sadržaj jedinice građe.

**Primjeri**

Transkripcija za obou

Aranžman za flautu i gudački kvartet

Izvodi dječji zbor

Samo za klavir

Izvedeno na električnoj gitari

Izvedba a cappella

**3.19 Mjerilo**

Mjerilo je izraz koji označava odnos dimenzija jedinice građe ili udaljenosti prikazanih na jedinici građe i stvarnih dimenzija ili udaljenosti.

**Opseg:** Obuhvaća linearno (horizontalno i vertikalno) i nelinearno kartografsko mjerilo.

**Cilj:**

* omogućiti korisnicima da razumiju veličinu jedinice građe;
* omogućiti korisnicima da razlikuju jedinice građe koje prikazuju isti sadržaj u različitim mjerilima;
* omogućiti korisnicima da pronađu i odaberu jednu ili više jedinica građe koje smatraju najprikladnijima s obzirom na mjerilo.

**3.19.1 Izvor podataka o mjerilu**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.19.2 Uvjeti navođenja mjerila**

Podatak u mjerilu navodi se uvijek kad se javlja na jedinici građe ili kad se može utvrditi (vidi 3.19.7 Jedinica građe bez podatka o mjerilu), pa i kad je već naveden u nekom drugom elementu kataložnog opisa, npr. glavnom stvarnom naslovu ili dodatku glavnom stvarnom naslovu.

**Primjeri**

1:300 000

*Objašnjenje: Odnosi se na jedinicu građe čiji je naslov* Auto atlas Republike Hrvatske, Bosne i Hercegovine i Slovenije : 1:300 000.

**3.19.3 Način navođenja mjerila**

Mjerilo se izražava u brojčanom obliku kao 1:faktor umanjenosti (kod prikaza manjih od prirodne veličine) ili faktor uvećanja:1 (kod prikaza većih od prirodne veličine).

**Primjeri**

1:75 000

1:100

5:1

Kad je mjerilo na jedinici građe izraženo riječima, preuzima se s jedinice građe. Mjerilo u brojčanom obliku navodi se u uglatoj zagradi.

**Primjeri**

1 inch to 1 mile

[1:63 360]

Podatak o mjerilu koji nije preuzet s jedinice građe navodi se u uglatoj zagradi uz kraticu *ca* (bez točke). Vidi i 3.19.7 Jedinica građe bez podatka o mjerilu.

**Primjeri**

[ca 1:1 600 000]

Podatak o vertikalnom mjerilu (npr. reljefnog modela) pobliže se označava izrazom Vertikalno mjerilo.

**Primjeri**

1:1 744 080

Vertikalno mjerilo [ca 1:96 000]

*Objašnjenje: Navedeni su podaci o horizontalnom i vertikalnom mjerilu. Podatak o vertikalnom mjerilu posebno je označen.*

Mjerilo karte neba izražava se u radijanima u milimetrima po stupnju.

**3.19.4 Jedinica građe u različitim mjerilima**

Kad se jedinica građe javlja u više različitih mjerila (npr. kod skupnih jedinica građe ili digitalnih karata čiji se prikaz može smanjivati i uvećavati), a najmanja i najveća vrijednost su dostupne, navode se obje vrijednosti odvojene crticom.

Kad se jedinica građe javlja u više različitih mjerila, a vrijednosti mjerila nisu dostupne, navodi se izraz *Različita mjerila*.

Pojedina mjerila se mogu navesti kad se smatraju značajnima za korisnike kataloga.

**Primjeri**

1:15 000 - 1:25 000

1:561 000

1:281 000

*Objašnjenje: Odnosi se na zemljopisnu kartu koja sadrži prikaze hrvatske obale i obalnih gradova u različitim mjerilima.*

Kad se mjerilo koje je navedeno na jedinici građe odnosi samo na pojedine dijelove jedinice građe, označava se dio na koji se podatak odnosi.

**Primjeri**

1:59 304 960 duž meridijana

**3.19.5 Jedinica građe u prirodnoj veličini**

Kad su dimenzije na jedinici građe prikazane u prirodnoj veličini, navodi se mjerilo u brojčanom obliku 1:1 ili izraz *U prirodnoj veličini*.

**3.19.6 Jedinica građe koja nije izrađena u mjerilu**

Kad jedinica građe nije izrađena u mjerilu, navodi se izraz *Nije u mjerilu*.

**3.19.7 Jedinica građe bez podatka o mjerilu**

Kad podatak o mjerilu izražen brojkama ili riječima nije naveden na jedinici građe, izvodi se:

* iz grafičkog mjerila;
* iz geografske mreže (za karte);
* usporedbom s prikazom poznatog, standardnog ili uobičajenog mjerila (npr. izvedbeni projekt u arhitektonsko-građevinskoj projektnoj dokumentaciji izrađuje se u mjerilu 1:50).

Kad se mjerilo ne javlja na jedinici građe i kad se ne može utvrditi, navodi se izraz *Mjerilo nije određeno*.

**3.20 Kartografska projekcija**

Kartografska projekcija je izraz koji označava sustav pomoću kojega je na karti prikazana Zemlja ili koje drugo nebesko tijelo, dio Zemlje ili kojeg drugog nebeskog tijela ili položaj nebeskih tijela.

**Cilj:**

* omogućiti korisnicima da razumiju izgled jedinice građe;
* omogućiti korisnicima da razlikuju jedinice građe koje prikazuju isti sadržaj pomoću različitih kartografskih projekcija.

**Napomena:** Vidi i 3.29 Napomena o sadržaju karte.

**3.20.1 Izvor podataka o kartografskoj projekciji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.20.2 Način navođenja kartografske projekcije**

Izraz koji označava vrstu kartografske projekcije navodi se na hrvatskom jeziku.

Popratne izreke koje se odnose na karakteristike projekcije (npr. meridijane i paralele) mogu se dodati.

**Primjeri**

Albersova ekvidistantna projekcija

Stožasta projekcija

Lambertova konformna konusna projekcija

Gauss-Krügerova projekcija

Zakrivljena Mercatorova projekcija

**3.21 Koordinate**

Koordinate su izraz koji označava položaj mjesta prikazanog na karti pomoću određenog matematičkog sustava.

**Opseg:** Obuhvaća pod-elemente 3.22 Geografska dužina i geografska širina i 3.25 Rekstanscenzija i deklinacija.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno mjesto na Zemlji ili kojem drugom nebeskom tijelu ili određeno područje neba.

**Napomena:** Vidi i 3.29 Napomena o sadržaju karte.

**3.21.1 Izvor podataka o koordinatama**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.21.2 Način navođenja koordinata**

Za geografske karte ili karte kojeg drugog nebeskog tijela navode se geografska dužina i geografska širina. Za pojedinosti vidi 3.22.2 Način navođenja geografske dužine i geografske širine.

Za karte neba navode se rektascenzija i deklinacija. Za pojedinosti vidi 3.25.2 Način navođenja rektascenzije i deklinacije.

**3.22 Geografska dužina i geografska širina**

Geografska dužina i geografska širina je izraz koji označava položaj mjesta prikazanog na geografskoj karti ili karti kojeg drugog nebeskog tijela mjereno od početnog meridijana u pravcu istoka ili zapada te od ekvatora u pravcu sjevera ili juga.

**Opseg:** Obuhvaća pod-elemente 3.23 Geografska dužina i 3.24 Geografska širina.

Obuhvaća veličine iskazane u koordinatnim sustavima drugih nebeskih tijela.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno mjesto na Zemlji ili kojem drugom nebeskom tijelu.

**3.22.1 Izvor podataka o geografskoj dužini i geografskoj širini**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.22.2 Način navođenja geografske dužine i geografske širine**

Geografska dužina i geografska širina navode se sljedećim redoslijedom:

* najzapadnije područje (geografska dužina);
* najistočnije područje (geografska dužina);
* najsjevernije područje (geografska širina);
* najjužnije područje (geografska širina).

Za pojedinosti o načinu navođenja geografske dužine vidi 3.23.2 Način navođenja geografske dužine.

Za pojedinosti o načinu navođenja geografske širine vidi 3.24.2 Način navođenja geografske širine.

Podaci o geografskoj dužini odjeljuju se od podataka o geografskoj širini kosom crtom kojoj ne prethodi i iza koje ne slijedi razmak.

**Primjeri**

W 95.15°-W 74.35°/N 56.85°-N 41.73;

**3.23 Geografska dužina**

Geografska dužina je izraz koji označava udaljenost mjesta prikazanog na geografskoj karti ili karti kojeg drugog nebeskog tijela od početnog meridijana u pravcu istoka ili zapada.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno mjesto na Zemlji ili kojem drugom nebeskom tijelu.

**3.23.1 Izvor podataka o geografskoj dužini**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.23.2 Način navođenja geografske dužine**

Geografska dužina računa se prema griničkom početnom meridijanu i izražava se u stupnjevima (˚), minutama (;) i sekundama (;) seksagezimalnog sustava (kruga od 360˚).

Geografska dužina može biti navedena u decimalnim stupnjevima.

Stupnjevima, minutama i sekundama geografskih dužina prethodi odgovarajuća oznaka za zapad (W) i istok (E).

Podaci o geografskoj dužini odjeljuju se crticom kojoj ne prethodi i iza koje ne slijedi razmak.

Dužina koja određuje položaj mjesta na nekom drugom nebeskom tijelu (npr. Mjesecu) može biti izražena u koordinatnom sustavu odgovarajućeg nebeskog tijela.

**Primjeri**

E 79°-E 86°

W 0°2'37''-E 0°0'35''

E 2°10'26.5"

**3.24 Geografska širina**

Geografska širina je izraz koji označava udaljenost mjesta prikazanog na geografskoj karti Zemlje ili karti kojeg drugog nebeskog tijela od ekvatora u pravcu sjevera ili juga.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno mjesto na Zemlji ili kojem drugom nebeskom tijelu.

**3.24.1 Izvor podataka o geografskoj širini**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.24.2 Način navođenja geografske širine**

Geografska širina izražava se u stupnjevima (˚), minutama (') i sekundama ('') seksagezimalnog sustava (kruga od 360˚).

Geografska širina može biti navedena u decimalnim stupnjevima.

Stupnjevima, minutama i sekundama geografskih širina prethodi odgovarajuća oznaka za sjever (N) i jug (S).

Podaci o geografskoj širini odjeljuju se crticom kojoj ne prethodi i iza koje ne slijedi razmak.

Širina koja određuje položaj mjesta na nekom drugom nebeskom tijelu (npr. Mjesecu) može biti izražena u koordinatnom sustavu odgovarajućeg nebeskog tijela.

**Primjeri**

N 25°-N 12°

N 1°30'12''-S 2°30'35''

N 41°24'12.2"

**3.25 Rektascenzija i deklinacija**

Rektascenzija i deklinacija je izraz koji označava položaj područja prikazanog na karti neba.

**Opseg:** Obuhvaća pod-elemente 3.26 Rektascenzija i 3.27 Deklinacija.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno područje neba.

**3.25.1 Izvor podataka o rektascenziji i deklinaciji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.25.2 Način navođenja rektascenzije i deklinacije**

Navodi se rektascenzija od središta karte ili rektascenzije od zapadnih i istočnih granica područja obuhvaćenog kartom i deklinacija od središta karte ili deklinacija od sjevernih i južnih granica područja obuhvaćenog kartom.

Za pojedinosti o načinu navođenja rektascenzije vidi 3.26.2 Način navođenja rekstascenzije.

Za pojedinosti o načinu navođenja deklinacije vidi 3.27.2 Način navođenja deklinacije.

Podaci o rektascenziji odjeljuju se od podataka o deklinaciji kosom crtom kojoj ne prethodi i iza koje ne slijedi razmak.

**Primjeri**

RA 2 h/Decl. +30°

RA 16 h 30 min do 19 h 30 min/Decl. -16°do -49°

**3.26 Rektascenzija**

Rektascenzija je izraz koji označava kutnu udaljenost mjerenu prema istoku na ekvatoru od proljetne ravnodnevice do satnog kruga nebeskog tijela, od 0 do 24 sata.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno područje neba.

**3.26.1 Izvor podataka o rektascenziji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.26.2 Način navođenja rektascenzije**

Navodi se rektascenzija od središta karte ili rektascenzije od zapadnih i istočnih granica područja obuhvaćenog kartom.

Rektascenzija se označuje s RA iza čega slijede sati i, kad je potrebno, minute i sekunde u obliku sata 0-24.

Kad se navode dvije rektascenzije, povezuju se riječju *do*.

**Primjeri**

RA 16h

RA 2 h 00 min do 2 h 30 min

**3.27 Deklinacija**

Deklinacija je izraz koji označava kutnu udaljenost do tijela na nebeskoj sferi, mjerenu sjeverno ili južno pomoću 90˚ od nebeskog ekvatora uzduž kruga tijela u satu.

**Cilj:** Omogućiti korisnicima da pronađu i odaberu jednu ili više jedinica građe koje kartografski prikazuju određeno područje neba.

**3.27.1 Izvor podataka o deklinaciji**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.27.2 Način navođenja deklinacije**

Navodi se deklinacija od središta karte ili deklinacija od sjevernih i južnih granica područja obuhvaćenog kartom.

Deklinacija se označuje sa Decl. iza čega slijede stupnjevi (˚) i, kad je potrebno, minute (;) i sekunde (;) seksagezimalnog sustava (kruga od 360˚), sa znakom plus (+) za sjevernu nebesku hemisferu i znakom minus (-) za južnu nebesku hemisferu.

Kad se navode dvije deklinacije, povezuju se riječju do.

**Primjeri**

Decl. +30°

Decl. -16° do -49°

Za karte centrirane na polu navodi se granica deklinacije.

**3.28 Ravnodnevica**

Ravnodnevica je izraz koji označava jednu ili dvije točke sjecišta ekliptičnog i nebeskog ekvatora, zauzetog Suncem kad je njegova deklinacija 0˚.

**Cilj:**

* omogućiti korisnicima da pronađu i odaberu jednu ili više jedinica građe koje kartografski prikazuju određeno područje neba;
* omogućiti korisnicima da razlikuju jedinice građe koje prikazuju isto područje neba s obzirom na vrijeme određivanja položaja nebeskih tijela.

**3.28.1 Izvor podataka o ravnodnevici**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**3.28.2 Uvjeti navođenja ravnodnevice**

Podatak o ravnodnevici navodi se kad se navode koordinate karte neba (rektascenzija i deklinacija).

**3.28.3 Način navođenja ravnodnevice**

Ravnodnevica se izražava godinom.

Epoha se dodaje kad je poznato da se razlikuje od ravnodnevice. Podatak o epohi označuje se izrazom *epoha*.

**Primjeri**

1950

1950, epoha 1948

**3.29 Napomena o sadržaju karte**

Napomena o sadržaju karte je je izraz ili tekst koji označava pojedinosti o načinu kartografskog prikaza koje nisu navedene u drugim elementima podataka.

**Opseg:** Uključuje opis ilustracija i dijelova karte, pojedinosti o kartografskoj projekciji i koordinatnom sustavu, geoprostorne referencijalne podatke, magnitude za karte neba itd.

**Cilj:** Pružiti dodatne informacije o načinu kartografskog prikaza koje se smatraju značajnima za korisnike kataloga.

**3.29.1 Izvor podataka za napomenu o sadržaju karte**

Izvor podataka je bilo koji pouzdani izvor.

**3.29.2 Način navođenja napomene o sadržaju karte**

Navodi se izraz ili tekst koji označava pojedinosti o kartografskom prikazu.

Za opća načela oblikovanja teksta napomene vidi A 9.3 Slobodno oblikovani tekst.

**Primjeri**

Mjerilo originala 1:1 300

Reljefi i dubine prikazani izohipsama i izobatama

Opširna legenda s oznakama granica župa i vojnih regimenta